paragraph_text: Radnja filma se usredotočuje na princa Nevena (eng. Naveen) koji dolazi iz zemlje Maldonije i kojeg je zli doktor Vještac pretvorio u žapca. Princ poljubi djevojku Tijanu misleći da je ona princeza i da će ga osloboditi zle čarolije. Poljubac ne poništava zle čine već i Tijanu pretvara u žabu. Zajedno, njih dvoje moraju doći do dobre voodoo kraljice Mame Odie koja se nalazi u najmračnijem i najudaljenijem dijelu Bayoua. Usput će se sprijateljiti s aligatorom Louisom koji je trubač i ljubitelj jazza te s beznadno romantičnim svicem Rayom.